**МОТИВИ ЗА ПРИЕМАНЕ**

**на Правилник за устройството и дейността на ОП „Чистота- Лом“**

Правилник за устройството и дейността на ОП „Чистота - Лом“урежда статута, дейността, структурата, управлението, численият състав и правата, и задълженията на Общинско предприятие „ЧИСТОТА - ЛОМ“ към Община Лом, което се създава на основание чл.52-чл.55 по глава VI от Закона за общинската собственост, както и Наредбата за създаване, управление и контрол на общинските предприятия, приета с Решение на Общински съвет Лом №55 от Протокол №9/29.02/2016 г..

Причините, които налагат приемането на Правилник за устройството и дейността на ОП „Чистота“- Ломсе изразяват в допълване дейността, структурата и числения състав на персонала на Общинско предприятие „Чистота-Лом“.

Настоящият Правилник отменя Правилника за дейността на ОП „Чистота-Лом“, Приет с Решение на Общински съвет Лом №345 от Протокол №32/30.07.2009 г..

Предприятието има за предмет следните дейности:

1. Сметосъбиране и извозване на битовите отпадъци до депата или други инсталации и съоръжения за обезвреждането им;

2. Почистване на териториите за обществено ползване, миене и метене на уличните платна, площадите, алеите, парковите и другите територии от населените места, предназначени за обществено ползване;

3. Почистване на отпадъци, изхвърлени на неразрешени за това места, ликвидиране на незаконни сметища;

4. Стопанисване на съдовете общинска собственост за съхраняване на битовите отпадъци, включително поддръжка, ремонти, почистване и дезинфекция на съдовете;

5. Зимно поддържане на общинска пътна мрежа в град /снегопочистване, опесъчаване, осоляване/;

6. Организиране и контролиране на дейностите по зимно поддържане на общинска пътна мрежа в кметствата на Община Лом, възложени с договор;

7. Зацветяване, озеленяване и поддържане на зелени площи и паркове в град Лом;

8. Благоустрояване в град Лом, в т.ч. поддръжка на поливни системи и чешми, шадравани, ремонт на парково обзавеждане и детски площадки, почистване и поддържане на дъждоприемни шахти в град Лом, ремонт на тротоарни настилки и бордюри, поддържане на хоризонтални и вертикални пътни маркировки, светофарна уредба и други;

9. Ремонт, поддръжка и техническо обслужване на улично и парково осветление в град Лом;

10. Дейности, възложени от общинското ръководство по участие при предотвратяване и ликвидиране на аварии, пожари и др. бедствия на територията на общината;

11. Осигуряване на заетост по проекти и програми;

12. Контрол по спазване на разпоредбите на Наредба №1;

13. Подпомагане дейностите по организацията и провеждането на общински мероприятия;

2.Целите, които се поставят

Община Лом самостоятелно ще организира и изпълнява горепосочените дейности, чрез свое общинско предприятие много по добре, отколкото ако се ползват услугите на външен изпълнител.Ще бъде възможно директно възлагане на всички тези изключително важни дейности, които на практика ще се изпълняват от Общината чрез предприятието.

Така Общината ще има възможност за по-голям и ефективен контрол върху качеството на изпълнение на извършваните дейности.Не на последно място очакваме да се намалят разходите по извършване на всички горепосочени дейности.

3.Финансовите и други средства, необходими за прилагането на новата уредба

За разширяване дейността на предприятието по бюджета на ОП „Чистота-Лом“ ще бъдат осигурени средства от местни приходи за съответната бюджетна година при представени разчети.

4. Очакваните резултати от прилагането, включително финансовите, ако има такива

-постигане на по-високи резултати;

- прилагане на по-висок контрол върху осъществяването на всички изпълнявани от предприятието дейности, както и по-висока ефективност при тяхното изпълнение;

- намаляване на разходите по извършване на всички дейности, предмет на предприятието;

5. Анализ за съответствие с правото на Европейския съюз

Предлагания Правилник за устройството и дейността на ОП „Чистота- Лом“са в съответствие с разпоредбите и целите на националното и местно законодателство в т.ч. нормативните актове от по-висока степен, както и с тези на европейското законодателство.

**6. Правно основание:** Предлаганият проект на  **Правилник за устройството и дейността на ОП „Чистота“- Лом** е с правно основание чл. 21, ал.1, т.23 и ал. 2 от ЗМСМА, във връзка с чл.52, ал.3 и ал.4 от Закон за общинската собственост, при спазване на изискванията на чл. 75-79 от АПК и чл. 11, ал. 3 и чл. 26 от ЗНА